Snuffelhond spoor verdagte op na moord | Maroela Media
Snuffelhond spoor verdagte op na moord
Polisiebeamptes in Noordwes het Saterdag ŉ 28-jarige man in Madikwe in hegtenis geneem nadat ŉ snuffelhond hulle van ŉ grusame moordtoneel tot by die verdagte se huis gelei het.
Kol. Sabata Mokgwabone, woordvoerder van die polisie, het gesê die liggaam van ŉ 53-jarige vrou is in ŉ beboste gebied naby die Ngakane-gedeelte van die Uitkyk-nedersetting gevind. Sy is vermoedelik verkrag voordat sy vermoor is.
“Polisiebeamptes het ŉ snuffelhond gebruik om hulle van die toneel tot by die verdagte se huis te neem waar hy gevind is met bloedbevlekte klere aan,” het Mokgwabone gesê. Die verdagte is in hegtenis geneem en sal Maandag in die Madikwe-landdroshof verskyn.
Lt.genl. Baile Motswenyane, die provinsiale polisiekommissaris, het die polisie se werk om die verdagte in hegtenis te neem geloof, maar gesê dit is “walglik dat Vrouemaand op so ŉ manier tot ŉ einde moet kom”.
Inchanga-geweld: Duisende stroom na gedenkdienste
WONDERLIK!!! Gedink hy gaan met moord wegkom, maar toe dop hy ‘n toets… Gee daardie hond, ‘n drukkie van mý af ASSEBLIEF???
Die vroueregter se woorde…?
Vroue maand · 2 jaar gelede
Dit is altyd onvergeefbaar om moord te pleeg, ongeag of dit vrouemaand is of nie, ongeag of die slagoffer n vrou, man, kind of wieookal is. Moord moet stop, ons moet die gemors moordenaars vang en ordentlik met hulle afreken sodat hulle dit nie weer sal waag nie!!!
Mooi so ounooi se honne.
En dit kort na ‘n gesprek oor ‘n varkhond wat ‘n eenjarige kind doodgebyt het! Opleiding EN ras (of tipe) verwys na masièwe verskille by ‘man’s best friend’.
Goed gedoen Madikwe SAPD. Slim gedink in opvolg proses.
Puik gedoen Snuffelhond.
Klink soos nog een vir Vroue Regter Mabel Jansen ook.